|  |
| --- |
| C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS**  REPUBLIKA KOSOVA – REPUBLIC OF KOSOVO |
| **GJYKATA THEMELORE PEJË**  OSNOVNI SUD PEĆ – BASIC COURT PEJA |

**P.nr.269/17**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit S.S , sipas aktakuzës së PTH-së D.P. në Pejë PP/II. nr.2416/16 të dt.17.3.2017, për shkak të veprës penale: lëndim i lehtë trupor nga neni 188 par 1 lidhur me par 3 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit S.S , të dëmtuarës R. K dhe të prokurorit të shtetit Lumturije Hoxha me dt.30.1.2018 ka marrë dhe botërisht ka shpallë këtë :

**A K T GJ Y K I M**

**I pandehuri S. S i lindur me dt. në fsh. C R e M.Z, tani me vendbanim në fsh. V Rejoni I K e P , i biri N dhe nënës H e gjinisë He , , Boshnjak, Shtetas i Republikës së Kosovës , kinse i pa dënuar më parë , gjendet në liri.**

**ËSHTË FAJTOR**

Për arsye se:

Me dt. 25.10.2016 rreth ortës 12:00 , në shtëpinë e tij e cikla gjendet në fsh. V. K e P , me dashje i ka shkaktuar lëndime trupore bashkëshortes së tij këtu të dëmtuarës R . K , në atë mënyrë që, pasi që e dëmtuara R reagon dhe ndërhynë gjatë fjalosjes së të pandehurit Saki me të birin e tij , i pandehuri fillimisht i drejtohet të dëmtuarës me fjalët fyese e më pas me grusht e ka goditur të njëjtën disa herë në kokë , fytyrë dhe pjesë të ndryshme të trupit, ku si pasojë e këtyre goditjeve e dëmtuara ka pësuar lëndime trupore dhe atë ndrydhje të indeve të buta në regjionin e kokës , qafës dhe regjionin e hundës.

-me çka ka kryer vepre penale : lëndim i lehtë trupor nga neni 188 par 1 lidhur me par 3 të KPRK-së.

Prandaj gjykata të pandehurës konform nenit 41, 85, 86 dhe nenit 188 par 1 lidhur me par 3 të KPK-së I SHQIPTON

**VËREJTJE GJYQËSORE**

Me të cilën të pandehurit i behët me dije se ka kryer vepër të dëmshme dhe të rrezikshme që përbënë vepër penale për të cilën nëse ai sërish e përsëritë gjykata do ti shqiptoi sanksion më të rëndë penal.

I pandehuri për shkak të gjendjes së varfër ekonomike lirohet nga pagimi i paushallit gjyqësor dhe të shpenzimeve të procedurës penale .

**A r s y e t i m**

Prokuroria Themelore në Pejë me dt.17.3.2017 kundër të pandehurit S. S ka ngritë aktakuzë PP/II. nr.2416/16, për vepre penale: lëndim i lehtë trupor nga neni 188 par 1 lidhur me par 3 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarës , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme , fakti se i pandehuri është i gjendjes së varfër ekonomike dhe mbajtës i vetëm i familjes prej 6 anëtarësh por edhe faktin se i pandehuri të dëmtuarën e ka bashkëshorte dhe tani kanë raporte shumë të mira , ku e dëmtuara deklaroj se kundër të pandehurit nuk i bashkëngjitet ndjekjes penale dhe nuk kërkon kompensimin e dëmit , , dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë.30.1.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .